CELEX: C2006/154/17
Language: hu
Date: 2006-07-01 00:00:00
Title: C-175/06 sz. ügy: A Tribunale civile di Genova által  2006. március 24-én  benyújtott előzetes döntéshozatal iránti kérelem – Alessandro Tedesco kontra Tomasoni Fittings Srl, RWO Marine Equipment Ltd

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/8
            
         A Tribunale civile di Genova által 2006. március 24-én benyújtott előzetes döntéshozatal iránti kérelem – Alessandro Tedesco kontra Tomasoni Fittings Srl, RWO Marine Equipment Ltd
   (C-175/06 sz. ügy)
   (2006/C 154/17)
   Az eljárás nyelve: olasz
   A kérdést előterjesztő bíróság
   Tribunale di Genova.
   Az alapeljárás felei
   
      Felperes: Alessandro Tedesco.
   
      Alperes: Tomasoni Fittings Srl, RWO Marine Equipment Ltd
   Az előzetes döntéshozatalra előterjesztett kérdések
   
               1)
            
            
               A Codice Italiano della Proprietá Industriale e Intellettuale (az ipari és szellemi tulajdon olasz törvénykönyve) 128. és 130. cikkében foglalt, az ügyben eljáró bíróság által meghatározott módon előterjesztett, [a foganatosítandó bizonyításfelvétel] leírás[a] iránti kérelmet a polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködéséről szóló 2001. május 28-i tanácsi 1206/2001/EK rendelet (1) értelmében „bizonyításfelvételnek” kell-e tekinteni, amely vonatkozásában valamely tagállam bírósága a fent hivatkozott rendelet alapján egy másik tagállam illetékes bíróságától kérheti, hogy foganatosítsa magát a bizonyításfelvételt?
            
         
               2)
            
            
               Amennyiben az első kérdésre adandó válasz igen, és a [foganatosítandó bizonyításfelvétel] leírás[a] iránti kérelmet hiányos vagy a rendelet 4. cikkében foglalt feltételeket nem kielégítő módon nyújtották be, a megkeresett bíróság köteles-e
               
                           a)
                        
                        
                           visszaigazolni a kérelem átvételét a rendelet 7. cikkében meghatározott határidők és feltételek mellett,
                        
                     
                           b)
                        
                        
                           jelezni a kérelem esetleges hiányosságait, és lehetővé tenni a megkereső bíróság számára a kérelem kiegészítését és/vagy kiigazítását?
                        
                     
         
      (1)  HL L 174., 1. o., magyar nyelvű különkiadás 19. fejezet, 4. kötet, 121. o.